CELEX: 62017CN0594
Language: ro
Date: 2017-10-13 00:00:00
Title: Cauza C-594/17: Acțiune introdusă la 13 octombrie 2017 – Comisia Europeană/Republica Slovenia

201711170111555602017/C 412/315942017CJC41220171204RO01ROINFO_JUDICIAL20171013212222Cauza C-594/17: Acțiune introdusă la 13 octombrie 2017 – Comisia Europeană/Republica Slovenia
 ---documentbreak--- C4122017RO2120120171013RO0031212222Acțiune introdusă la 13 octombrie 2017 – Comisia Europeană/Republica Slovenia
   (Cauza C-594/17)2017/C 412/31Limba de procedură: slovena
      Părțile
   
   
      Reclamantă: Comisia Europeană (reprezentanți: L. Flynn, G. von Rintelen și M. Žebre)
   
      Pârâtă: Republica Slovenia
   
      Concluziile reclamantei
   
   Reclamanta solicită Curții:
   
            —
         
         
            constatarea faptului că Republica Slovenia nu și-a îndeplinit obligațiile care îi revin în temeiul articolului 15 alineatul (1) din Directiva 2011/85/UE a Consiliului din 8 noiembrie 2011 privind cerințele referitoare la cadrele bugetare ale statelor membre (JO 2011, L 306, p. 41), prin neadoptarea până la 31 decembrie 2013 a tuturor actelor cu putere de lege şi actelor administrative necesare pentru a se conforma directivei sau, în orice caz, prin faptul că nu a comunicat dispozițiile menționate Comisiei;
         
      
            —
         
         
            obligarea Republicii Slovenia, în temeiul articolului 260 alineatul (3) TFUE, la plata unei penalități de EUR 7099,20 pe zi, începând de la data pronunțării hotărârii în prezenta cauză;
         
      
            —
         
         
            obligarea Republicii Slovenia la plata cheltuielilor de judecată.
         
      
      Motivele și principalele argumente
   
   Potrivit articolului 15 alineatul (1) din Directiva 2011/85/UE a Consiliului din 8 noiembrie 2011 privind cerințele referitoare la cadrele bugetare ale statelor membre, Republica Slovenia ar fi trebuit să adopte și să comunice, până la 31 decembrie 2013, toate actele cu putere de lege și actele administrative necesare pentru a se conforma directivei. Având în vedere că Republica Slovenia nu a comunicat Comisiei, înainte de expirarea acestui termen, realizarea transpunerii tuturor dispozițiilor directivei menționate anterior, Comisia a decis introducerea unei acțiuni în fața Curții.
   Prin intermediul acțiunii sale, Comisia solicită Curții obligarea Republicii Slovenia la plata unei penalități de EUR 7099,20 pe zi. Pentru calcularea acestui cuantum, Comisia a luat în considerare gravitatea și durata încălcării dreptului Uniunii, precum și efectul disuasiv în legătură cu capacitatea de plată a statului membru respectiv, și anume Republica Slovenia.